ไฟแนนเชียลไดเจสต์
SAM แจกปันผล 0.08 บาท
7 ธ.ค. 2555

SAM แจกปันผล 0.08 บาท
คณะกรรมการบริษัท สามชัย สตีล อินดัสทรี (SAM) มีมติอนุมัติการจ่ายเงินปันผลระหว่างกาล (ม.ค.ก.ย. 2555) ในอัตราหุ้นละ 0.08 บาท ให้แก่ผู้ถือหุ้นเดิมที่มีชื่อในทะเบียนวันที่ 21 ธ.ค. 2555 กำหนดจ่ายเงินวันที่ 3 ม.ค. 2556
CNS ขายคืน 2 แสนหุ้น
บริษัทหลักทรัพย์ โนมูระ พัฒนสิน (CNS) เปิดเผยว่า วันที่ 6 ธ.ค. 2555 รายงานการขายหุ้นซื้อคืนจำนวน 2 แสนหุ้น ราคาหุ้นละ 29.7530 บาท จำนวน 5,952,750 หุ้น คงเหลือหุ้นที่ยังไม่ได้จำหน่าย 1,497,700 หุ้น คิดเป็น 2.09% มูลค่ารวม 44.19 ล้านบาท ซึ่งจะครบกำหนดต้องขายคืนในวันที่ 30 ก.ย. 2556
PSL สั่งต่อเรือ 2 ลำ 1,482 ล้านบาท
บริษัท พรีเชียส ชิพปิ้ง (PSL) บริษัทย่อยในประเทศสิงคโปร์ของบริษัทร่วมของบริษัท จำนวน 2 บริษัท ได้ลงนามสัญญาสั่งต่อเรือใหม่จำนวน 1 ฉบับ สำหรับเรือขนส่งซีเมนต์ รวม 2 ลำ กับ China Shipbuilding &amp; Offshore International Co., Ltd. และ Shanhaiguan New Shipbuilding Industry Co., Ltd. ในราคาลำละ 24.18 ล้านเหรียญสหรัฐ รวม 48.36 ล้านเหรียญสหรัฐ หรือประมาณ 1,482.77 ล้านบาท
UWCW1 เข้าเทรด 11 ธ.ค.
ตลาดหลักทรัพย์กำหนดให้ใบสำคัญแสดงสิทธิที่จะซื้อหุ้นบริษัท เอื้อวิทยา (UWCW1) จำนวน 174,999,923 หน่วย เข้าซื้อขายในตลาดหลักทรัพย์วันที่ 11 ธ.ค.นี้ ทั้งนี้ UWCW1 อายุ 3 ปี สูตรแลกหุ้น 1 ต่อ 1 ราคา 1 บาทต่อหุ้น กำหนดวันใช้สิทธิครั้งสุดท้ายวันที่ 13 พ.ย. 2558
UAC คุยกำไรปีนี้ทะลุเป้าหมาย
บริษัท ยูนิเวอร์แซล แอดซอร์บเบ้นท์ แอนด์ เคมิคัลส์ (UAC) คาดกำไรปีนี้เกินเป้าหมาย 15% จากปีก่อน เนื่องจากได้แรงหนุนจากราคาปิโตรเคมีในตลาดปรับเพิ่ม และลดต้นทุนการบริหารได้ดีขึ้น สำหรับปี 2556 เตรียมรับรู้รายได้โครงการ CBG โครงการแรกเต็มปี และเดินหน้าสร้างต่ออีก 10 โครงการ ส่วนโครงการ PPP สุโขทัยรับรู้ไตรมาส 2 ปี 2556 โดยเบื้องต้นคาดการณ์รายได้ไว้ที่ 130-140 ล้านบาท